Bundesliga. “Bavariya” Berlinda g‘alaba qozondi va peshqadamlikni mustahkamladi

Futbol bo‘yicha Germaniya Bundesligasining 20-turida “Bavariya” 5-fevral, juma kuni “Herta” mehmoni bo‘ldi.

Uchrashuvning 21-daqiqasida Kingsli Koman myunxenliklarni hisobda oldinga olib chiqdi. Mazkur gol o‘yinda yagonaligini saqlab qoldi.
Shu tariqa ketma-ket beshta o‘yinni o‘z foydasiga hal qilgan “Bavariya” ochkolarini 48 taga yetkazib olgan holda birinchi o‘rinni mustahkamladi. “Herta” (17) esa 15-pog‘onada qoldi.
Myunxen shahri jamoasi keyingi turda “Arminiya” bilan bahs yuritadi, berlinliklar “Shtutgart” mehmoni bo‘ladi.

Bundesliga
20-tur bahsi
5-fevral, juma
Gol: 0:1 – 21 Koman.
“Herta”: Yarsteyn, Pekarik, Shtark, Torunariga (Alderete, 46), Mittelshtedt, Darida (Genduzi, 56), Tuzar, Askasibar (Xedira, 81), Lukebakio (Lekki, 81), Piontek (Radonich, 63), Mateus Kunya.
“Bavariya”: Noyer, Pavar, Alaba, Zyule, Lyuka Ernandes, Kimmix, Sane (Duglas Kosta, 73), Myuller, Levandovski, Gnabri (Tolisso, 73), Koman (Shupo-Moting, 86).
Ogohlantirishlar: Pavar (31), Darida (41), Xedira (90).
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!